LIT มั่นใจปีนี้ผลงานโตไม่ต่ำกว่า 30% ลุยบริการทางการเงิน SME ครบวงจร
LIT มั่นใจปีนี้ผลงานโตไม่ต่ำกว่า 30% ตั้งเป้าจะเพิ่มสัดส่วนลูกค้าภาคเอกชนเพิ่มเป็น 30% จากเดิมมีสัดส่วนเพียง 20% พร้อมรุกตลาดอื่นนอกภาคไอทีเพิ่มขึ้น
2 มิ.ย. 2558


คุณธีรวัฒน์ ขำเมือง (กลาง) ผู้ช่วยกรรมการผู้จัดการฝ่ายการตลาด พร้อมด้วย คุณสิตาพัชร์ นิโรจน์ธนรัฐ (ซ้าย) ผู้ช่วยกรรมการผู้จัดการ และคุณชลธิชา ศุภลักษณ์เมธา (ขวา) ผู้ช่วยผู้จัดการฝ่ายบัญชีและการเงิน บริษัท ลีซ อิท จำกัด (มหาชน) หรือ LIT ผู้ให้บริการทางการเงินสำหรับ SME แบบครบวงจร  ทั้งสินเชื่อสัญญาเช่าทางการเงิน (ลิสซิ่ง) สินเชื่อเช่าซื้อ (ไฮ-เพอร์เชส) สินเชื่อแฟคตอริ่ง หรือการรับซื้อลูกหนี้ทางการค้า และสินเชื่อประเภทเทรดและโปรเจคไฟแนนซ์
รวมถึงสินเชื่อเพื่อค้ำประกันซองประมูล ร่วมนำเสนอข้อมูลต่อนักลงทุน นักวิเคราะห์ และสื่อมวลชน ในงาน Opportunity Day  ประจำไตรมาส 1/2558  โดย LIT ตั้งเป้าจะเพิ่มสัดส่วนลูกค้าภาคเอกชนเพิ่มเป็น 30% จากเดิมมีสัดส่วนเพียง 20% พร้อมรุกตลาดอื่นนอกภาคไอทีเพิ่มขึ้น และเชื่อว่าผลงานปี 2558 จะเติบโตอย่างต่อเนื่องไม่ต่ำกว่า 30% ตามที่วางแผนไว้ จัดขึ้น ณ ห้อง 1101 อาคารตลาดหลักทรัพย์แห่งประเทศไทย (ตลท.) เมื่อเร็ว ๆ นี้